stanford-oval/wikipedia huggingface dataset:
Lyoness
Liiketoimintamallit > Monitapamarkkinointi

Lyoness hyödyntää markkinoinnin eri keinoja liiketoimintansa kehittämiseen. Yrityksen käytössä ovat ainakin seuraavat markkinoinnin keinot.
Suosittelumarkkinointi
Lyonessin markkinointiin on jokaisella mahdollisuus osallistua suosittelumarkkinoinnin kautta. Perusajatuksena on kertoa Lyonessin tarjoamista mahdollisuuksista kuluttajille ja potentiaalisille yrityksille. Oman markkinan rakentajalle maksetaan komissiota syntyneestä ostovolyymista omassa ostoyhteisössä.
Suosittelumarkkinointiin Lyoness perusti vuonna 2014 oman tytäryrityksen Lyconetin, jonka tarkoituksena on siis edistää Lyoness brändiä.
Online ja mobiilimarkkinointi
Lyoness –jäsenille on tarjolla ilmainen mobiilisovellus, josta löytyvät muun muassa lähialueen yhteistyöyritykset tarkkoine sijaintitietoineen, oma Lyoness –kortti, yritysten tarjoamat Shopping Point Dealit, pääsyn Online -kauppoihin ja jäsenen Lyoness tilin saldo.
Nettisivut on käännetty jokaisen maan omalle kielelle. Nettisivujen kautta jäsenellä tai yhteistyöyrityksellä on pääsy omalle profiilisivulleen. Nettisivuilla yhteistyöyrityksillä on myös mahdollista markkinoida omia tuotteittaan.
Perinteinen mediamarkkinointi
Markkinan kehittyessä riittävän suureksi Lyoness tekee myös perinteistä tv- ja kattomainontaa. Näin on tapahtunut muun muassa Itävallassa, Italiassa ja Virossa.
Hyväntekeväisyys

Lyonessilla on kaksi omaa hyväntekeväisyysjärjestöä:
Child & Family Foundation -säätiö tukee sosiaalisia ja koulutushankkeita vähäosaisille lapsille ja perheille.
Greenfinity Foundation -säätiö keskittyy ympäristönsuojeluun.
Yrityksen rakenne > Kansainvälinen organisaatio

Lyoness International AG -konserniin kuuluu useita kansallisia tytäryrityksiä neljällä eri mantereella. Päätehtävänä on huolehtia Lyoness-jäsenistä, yhteistyöyrityksistä ja markkinointiyhtiö Lyconetin itsenäisistä edustajista kussakin maassa. Lyoness International AG:ta tukee palveluyhtiö Lyoness Group AG, joka vastaa esimerkiksi tuotekehityksestä ja palvelusta.
Yrityksen rakenne > Organisaatio

Lyoness International AG (perustettu 2003) sijaitsee Buchsissa, Sveitsissä
Lyoness Group AG (perustettu 2003) sijaitsee Grazissa, Itävallassa
Lyoness Europe AG (perustettu vuonna 2003) sijaitsee Buchsissa, Sveitsissä.
Lyoness America Inc. (perustettu vuonna 2009) ja Lyoness Canada Inc. sijaitsevat New York City:ssä ja Torontossa.
Lyoness IMEA SA (perustettu vuonna 2011) sijaitsee Buchsissa, Sveitsissä.
Lyoness Asia Limited (perustettu vuonna 2011)
Kritiikki

Lyoness on saanut osakseen kritiikkiä johtuen suosittelumarkkinointiin perustustuvasta liiketoimintamallista. Yhtiön liiketoimintaan on kohdistunut viranomaistutkintaa Australiassa, Itävallassa, Norjassa, Ruotsissa ja Saksassa.
Itävallassa Lyoness on tuomittu palauttamaan 6000€ entiselle jäsenelleen, tuomioistuin totesi yhtiön markkinoinnin olleen harhaanjohtavaa. Mies oli ostanut 3 kpl 2000:n euron Lyoness businesspaketteja joille oli luvattu 18000 euron tuottoja.
 Sveitsiläisen L’Hebdon julkaiseman uutisen mukaan Lyonessin jäsenille on kerrottu että heidän 3000 Sfr:n sijoituksensa tuottaa heille 25000 Sfr jos he rekrytoivat tarpeeksi uusia jäseniä.
Yhdysvalloissa ja Kanadassa julkaistuista tuloslaskelmista selviää miten Lyonessin käyttäjien tienestit (komissiot) jakautuvat 'käyttäjätasojen' mukaan. Jäsenten tienestien mediaani on 0.035€ ($0,04) mutta keskiarvo silti 98e. Lähes puolet (46%) käyttäjistä tienaa 0€ kun rahat valuvat korkeilla 'tasoilla' oleville käyttäjille, joita on alle 1% jäsenistöstä.
Portugalissa paikallinen kuluttajansuojaviranomainen on kehottanut ihmisiä välttämään Lyonessin tytäryhtiötä Lyconetiä, koska se vaikuttaa heidän mukaansa pyramidihuijaukselta.
Syyskuussa 2014 Norjan rahapelitarkastuslaitos lopetti tutkinnat Lyonessia kohtaan todettuaan sen liiketoiminnan lailliseksi. Vuonna 2017 sama viranomainen haastoi Lyonessin uudelleen oikeuteen todeten sen edelleen olevan laiton pyramidihuijaus.
Joulukuussa 2015 Ruotsissa tutkinnat Lyonessia kohtaan lopetettiin, kun liiketoiminta todettiin lailliseksi.
Marraskuussa 2015 Itävallan rikostuomioistuin luopui kaikista syytteistä Lyoness Europe AG:ta ja sen toimitusjohtaja Hubert Freidlia kohtaan. Syyttäjä valitti tuomiosta, mutta huhtikuussa 2016 Wienin aluetuomioistuin kumosi syytteet uudelleen eikä kyseisestä tuomiosta voi enää valittaa. Yhtiötä vastaan on kuitenkin nostettu uusia kanteita vuosien 2016 ja 2017 aikana, mutta niiden käsittely on kesken.
Aiheesta muualla

Lyoness Shopping Community Website
Lyoness Corporate Website (Arkistoitu – Internet Archive)
Lyoness Child&Family Foundation Website (Arkistoitu – Internet Archive)
Lyoness Greenfinity Foundation Website (Arkistoitu – Internet Archive)
Sivusto Lyonessin oikeuskäsittelyistä eri maissa
Lyoness Finlandin toimiston rakennus Vantaalla.
Tomáš Necid

| 0 | 1 | 2 |
| --- | --- | --- |

Henkilötiedot
Syntymäaika: 13. elokuuta 1989 (ikä 35)
Syntymäpaikka: Praha, Tšekkoslovakia
Pelipaikka: hyökkääjä
Pituus: 190 senttimetriä
Seurat
| Vuodet | Seura | O (M) |
| 2006–2008 2008 2009–2015 2013 2014 2014 2015 2015- 2017- | Slavia Praha → Jablonec 97 TsSKA Moskova → PAOK FC → Slavia Praha → PEC Zwolle PEC Zwolle Bursaspor → KP Legia Varsova | 32 (14) 13 (5) 75 (19) 12 (1) 13 (3) 14 (8) 12 (4) 34 (11) 6 (1) |
Maajoukkue
| 2006 2008 2009 2008–2016 | Tšekki U-17 Tšekki U-19 Tšekki U-20 Tšekki | ? (5) 4 (4) 0 (0) 44 (12) |
 Seurajoukkueuran tilastot kattavat vain kansalliset sarjat.
Tomáš Necid (s. 13. elokuuta 1989 Praha) on tšekkiläinen jalkapalloilija, pelipaikaltaan hyökkääjä. Hän on seuratasolla pelannut kotimaansa lisäksi Venäjällä, Kreikassa, Alankomaissa, Turkissa ja Puolassa. Pisimpään hän on edustanut Venäjän valioliigassa pelaavaa TsSKA Moskovaa, jonne hän siirtyi kesällä 2009 edustettuaan aiemmin Slavia Prahaa ja Jablonec 97:ää. Tšekin maajoukkueessa Necid debytoi vuonna 2008 ja hän on pelannut 44 maaottelua ja tehnyt niissä 12 maalia.
Aiheesta muualla

Tomáš Necid (90minut.pl)
Tšekin joukkue – Jalkapallon EM-kilpailut 2012
1 Čech |
2 Gebre Selassie |
3 Kadlec |
4 Suchý |
5 Hubník |
6 Sivok |
7 Necid |
8 Limberský |
9 Rezek |
10 Rosický |
11 Petržela |
12 Rajtoral |
13 Plašil |
14 Pilař |
15 Baroš |
16 Laštůvka |
17 Hübschman |
18 Kolář |
19 Jiráček |
20 Pekhart |
21 Lafata |
22 Darida |
23 Drobný |
Valmentaja Bílek
Tšekin joukkue – Jalkapallon EM-kilpailut 2016
1 Čech |
2 Kadeřábek |
3 Kadlec |
4 Gebre Selassie |
5 Hubník |
6 Sivok |
7 Necid |
8 Limberský |
9 Dočkal |
10 Rosický |
11 Pudil |
12 Škoda |
13 Plašil |
14 Kolář |
15 Pavelka |
16 Vaclík |
17 Suchý |
18 Šural |
19 Krejčí |
20 Skalák |
21 Lafata |
22 Darida |
23 Koubek |
Valmentaja Vrba
The Last King of Scotland

| The Last King of Scotland |
| --- | --- |

Ohjaaja:  Kevin MacDonald
Käsikirjoittaja:  Romaani: Giles Foden Käsikirjoitus: Peter Morgan Jeremy Brock
Tuottaja:  Lisa Bryer Andrea Calderwood Andrew Macdonald   Allon Reich   Tessa Ross
Säveltäjä:  Alex Heffes
Kuvaaja:  Anthony Dod Mantle
Leikkaaja:  Justine Wright
Pääosat:  Forest Whitaker   James McAvoy   Kerry Washington   Simon McBurney   David Oyelowo   Gillian Anderson
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Fox Searchlight Pictures
Levittäjä:  InterCom Disney+
Ensi-ilta:  27. syyskuuta 2006
Kesto:  121 minuuttia
Alkuperäiskieli:  Englanti
Budjetti:  6 000 000 dollaria
Tuotto:  48 363 516 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
The Last King of Scotland on vuonna 2006 ensi-iltansa saanut Kevin MacDonaldin ohjaama brittiläinen draamaelokuva, joka perustuu Giles Fodenin samannimiseen romaaniin. Sen pääosissa ovat Forest Whitaker, James McAvoy, Kerry Washington ja Simon McBurney.
Elokuva sai ensi-iltansa Yhdysvalloissa vuonna 2006 ja Suomessa tammikuussa 2007.
Juoni

Elokuva kertoo Ugandan diktaattorina vuosina 1971–1979 toimineesta Idi Aminista (Forest Whitaker). Hän ottaa henkilökohtaiseksi lääkärikseen nuoren skotin Nicholas Carriganin (James McAvoy), joka joutuu hankalaan välikäteen huomatessaan, millaisen isännän alaiseksi on joutunut.
Vastaanotto

The Last King of Scotland voitti kaksi BAFTA-palkintoa: Alex Kordan palkinnon parhaasta brittiläisestä elokuvasta ja parhaan sovitetun käsikirjoituksen palkinnon.
Idi Aminia näyttelevä Forest Whitaker on palkittu roolisuorituksestaan muun muassa Oscarilla, BAFTAlla, Golden Globella ja Screen Actors Guild -palkinnolla vuonna 2007. Rooliaan varten Whitaker luki kirjoja, katsoi dokumentteja ja tapasi Aminin ystävät ja perheen. Hän opetteli Itä-Afrikan aksentin ja swahilin, jota hän käyttää elokuvassa useita kertoja.
Aiheesta muualla

The Last King of Scotland Internet Movie Databasessa (englanniksi)
The Last King of Scotland Box Office Mojossa (englanniksi)
The Last King of Scotland Rotten Tomatoesissa (englanniksi)
The Last King of Scotland Metacriticissä (englanniksi)
Toisen tytön kengissä

| Toisen tytön kengissä> A Slave of Fashion |
| --- | --- |
 Norma Shearer elokuvassa
Ohjaaja:  Hobart Henley
Käsikirjoittaja:  Bess Meredyth Jane Murfin
Perustuu:  Samuel Shipmanin tarinaan
Tuotantosuunnittelija:  Cedric Gibbons
Lavastaja:  Cedric Gibbons
Pääosat:  Norma Shearer Lew Cody
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:   20. heinäkuuta 1925  27. syyskuuta 1926
Kesto:  60 minuuttia
Alkuperäiskieli:  mykkä
Aiheesta muualla
IMDb 
Elonet
AllMovie
Infobox OKNimi-testi OK: 
Toisen tytön kengissä (engl. A Slave of Fashion) on Hobart Henleyn ohjaama yhdysvaltalainen mykkä romanttinen komediaelokuva vuodelta 1925. Elokuvan pääosissa ovat Norma Shearer ja Lew Cody. Joan Crawford tekee yhden ensimmäisistä elokuvaesiintymisistään mallina. Toisen tytön kengissä uskotaan olevan nykyään kadonnut elokuva.
Toisen tytön kengissä tuotti ja jakeli Metro-Goldwyn-Mayer. Elokuva sai ensi-iltansa Yhdysvalloissa 20. heinäkuuta vuonna 1925 New Yorkissa. Maanlaajuisen ensi-illan elokuva sai 23. elokuuta. Suomessa elokuva julkaistiin 27. syyskuuta vuonna 1926.
Juoni

Katherine Emerson (Norma Shearer) päättää lähteä pienestä iowalaisesta kotikaupungistaan ja mennä viettämään hyvää elämää New Yorkiin. Juna, joka on viemässä Katherinea itään, joutuu matkalla onnettomuuteen. Katherine päätyy yhteen erään käsilaukun kanssa, joka oli kuulunut onnettomuuden yhdelle kuolonuhrille Madelinelle (Miss Dupont). Käsilaukussa on viesti Nicholas Wentworthilta (Lew Cody), joka on kutsunut nuoren naisen asuttamaan hänen asuntoaan Wentworthin ollessa Euroopassa. Ainoana ehtona oli, että hän muuttaisi asunnosta pois toukokuun 1. päivään mennessä, jolloin hän palaa takaisin. Katherine päättää ottaa Madelinen identiteetin ja ottaa asunnon. Tällöin hän voisi elää New Yorkissa tyylillä. Kuitenkin Katherinen vanhemmat (James Corrigan ja Mary Carr) saapuvat yllättäen ja alkavat kysellä liikaa. Katherine valehtelee ja sanoo, että hän on naimisissa Wentworthin kanssa, mutta jatkaa Dick Waynen (William Haines) tapailua. Wentworth palaa aikaisemmin ja sekoittaa vielä enemmän asioita. Kaikesta huolimatta Wentworth rakastuu Katherineen melkein välittömästi.
Rooleissa

| 0 | 1 | 2 |
| --- | --- | --- |
|  Norma Shearer  | … |  Katherine Emerson   |
|  Lew Cody  | … |  Nicholas Wentworth   |
|  William Haines  | … |  Dick Wayne   |
|  Mary Carr  | … |  Äiti Emerson   |
|  James Corrigan  | … |  Isä Emerson   |
|  Vivia Ogden  | … |  Sophie-täti   |
|  Miss DuPont  | … |  Madeline   |
|  Estelle Clark  | … |  Mayme   |
|  Sidney Bracey  | … |  Hobson   |
|  Joan Crawford  | … |  Malli   |
Aiheesta muualla

Toisen tytön kengissä Internet Movie Databasessa (englanniksi)
Toisen tytön kengissä Elonet.
Toisen tytön kengissä AllMoviessa. (englanniksi)
Toisen tytön kengissä TCM Movie Databasessa (englanniksi)
Tiedoston lataaminen

Kolme yleistä symbolia lataamiselle
Tiedoston lataaminen (engl. download) tietotekniikassa tarkoittaa tiedoston siirtämistä tietokoneverkon avulla tietokoneelta toiselle. Tyypillisesti tiedosto ladataan palvelimelta. Tyypillisesti tiedoston lataaminen näkyy käyttäjälle tiedoston vastaanottamisena.
Tiedostojen lataaminen on olennainen osa digitaalista jakelua ja sähköistä julkaisemista.
Toisin kuin suoratoistossa latauksella pyritään säilyttämään tiedosto pitkäaikaisesti myöhempää käyttöä varten, ei vain sen välittömän käytön aikana.
Tekijänoikeuskysymykset

Tiedostojen lataaminen vertaisverkoissa on johtanut erilaisiin käyttöoikeuksien hallinnan menetelmiin. Lataamalla tiedosto omalle tietokoneelle se säilyy kuluttajan käytössä vaikka palveluntarjoaja lopettaisi toimintansa, mutta käyttöoikeuksien hallintamenetelmät voivat rajoittaa tätä mahdollisuutta. Lisäksi tekijänoikeutta saattaa loukata jos lataamiseen ei ole oikeutta.
Euroopan unionin tuomoistuimen päätöksen mukaan väliaikainen kopio (välimuisti) on sallittua käyttöä.
Tongue N’ Cheek

| Tongue N’ Cheek Dizzee Rascal |
| --- | --- | --- |

Studioalbumin tiedot
 Julkaistu: 20. syyskuuta 2009
 Formaatti: LP, digitaalinen, CD
 Tuottaja(t): Dizzee Rascal, Cage, Tiësto, Shy FX, Calvin Harris, Danja, Armand Van Helden
 Tyylilaji: dance
 Kesto: 41.32
 Levy-yhtiö: Dirtee Stank, Liberation
Listasijoitukset
  Britannia 3.
Dizzee Rascalin muut julkaisut
| Maths + English 2007 | Tongue N’ Cheek 2009 | The Fifth 2013 |
Singlet albumilta Tongue N’ Cheek
 ”Dance Wiv Me” Julkaistu: 30. kesäkuuta 2008  ”Bonkers” Julkaistu: 18. toukokuuta 2009  ”Holiday” Julkaistu: 24. elokuuta 2009  ”Dirtee Cash” Julkaistu: 23. marraskuuta 2009  ”Dirtee Disco” Julkaistu: 27. toukokuuta 2010
Tongue N’ Cheek on englantilaisen grime-laulaja Dizzee Rascalin neljäs studioalbumi, jonka julkaisi hänen oma levy-yhtiönsä Dirtee Stank ja Liberation Music 20. syyskuuta 2009. Albumi on tähän mennessä Rascalin menestynein, sitä on myyty 300 tuhatta kopiota ja se on saavuttanut platinastatuksen.
Albumi eroaa muista Rascalin albumeista ottamalla paljon vaikutteita pop ja dance-musiikista, siinä esiintyy kuitenkin Rascalille tyypillinen grime-flow. Albumia mainostaakseen Rascal ja Ben Drury suunnitteli kengät Nikelle, jotka julkaistiin samaan aikaan kuin albumikin.
Kappaleet

Bonkers – 2.57 (feat. Armand Van Helden)
Road Rage – 3.14 (feat. Chrome)
Dance Wiv Me – 3.24 (feat. Calvin Harris & Chrome)
Freaky Freaky – 3.42
Can’t Tek No More – 3.28 (feat. Shy FX)
Chillin’ wiv da Man Dem – 4.39
Dirtee Cash – 4.21
Money, Money – 3.23
Leisure – 4.13
Holiday – 3.40 (feat. Chrome)
Bad Behaviour – 4.31 (feat. Tiësto)
Arvostelut

Metacritic: 75/100
Pitchfork: 7.5/10
The Guardian:
Tunnustuskunta

Tunnustuskunta on useiden kristillisten seurakuntien tai kirkkojen muodostama yhteisö, jolla on yhteinen oppi. Jotkut tunnustuskunnat muodostavat keskusjohtoisen organisaation, kirkkokunnan, esimerkiksi roomalaiskatolinen kirkko. Toiset muodostuvat itsenäisistä kansallisista kirkoista (esimerkiksi luterilaisuus) tai paikallisseurakunnista (esimerkiksi helluntailaisuus). Tällaisia tunnustuskuntia yhdistää yhteinen oppi ja yhteinen perinne ja niillä on enemmän tai vähemmän löyhiä yhteistyöorganisaatioita vaalimassa globaalia yhteyttä samanuskoisten kesken.
Tunnustuskunta-sanaa käytetään vain kristillisistä yhteisöistä, toisin kuin sanaa uskontokunta, joka voi viitata mihin tahansa uskontoon. Sana sisältää näin ollen ajatuksen jonkinasteisesta samanhenkisyydestä, mutta samalla siitä, että opilliset erot ovat huomattavia.
Tommi Nakari

Tommi Taneli Nakari (s. 1967) on suomalainen väkivaltarikollinen, joka on syyllistynyt vuosien saatossa kolmeen henkirikokseen. Hän on tappanut avovaimonsa, äitinsä ja tyttöystävänsä. Myös Nakarin veljet ovat rikoksista tuomittuja.
Ensimmäinen henkirikos

Nakari syyllistyi ensimmäiseen henkirikokseensa vuonna 1992. Hän puukotti avovaimoaan useaan otteeseen ja viilsi tämän kurkun auki nautittuaan reilusti alkoholia ja lääkkeitä. Virottuaan Nakari ei muistanut tekoaan, ja löydettyään avovaimon kuolleena hän yritti itsemurhaa. Hän asui jonkin aikaa samassa asunnossa ruumiin kanssa ja jatkoi samalla päihteiden käyttöä. Lopulta poliisi saapui ja Nakari jäi kiinni.
Kävi ilmi, että Nakari oli iskenyt avovaimoaan puukolla ainakin 21 kertaa. Hän oli uhkaillut naista kuolemalla jo aiemmin. Avoliittoa oli kestänyt viisi kuukautta.
Vaikeasta persoonallisuushäiriöstä kärsinyt Nakari sai 12 vuoden ja 4 kuukauden tuomion murhasta täyttä ymmärrystä vailla olevana. Hovioikeudessa rangaistus lieveni, koska Nakarin katsottiin syyllistyneen murhan sijasta tappoon.
Toinen henkirikos

Nakari vapautui vuonna 1998 ja surmasi puolen vuoden kuluttua seuraavana uhrinaan 56-vuotiaan äitinsä nyrkein ja teräasein. Nakari ei taaskaan muistanut teostaan mitään. Hän sai 10 vuotta ja 8 kuukautta vankeutta taposta ja pahoinpitelystä.
Kolmas henkirikos

Vapauduttuaan ehdonalaiseen Nakari alkoi seurustella Anna-Emilia Simniceanun kanssa. 26-vuotias Simniceanu katosi tammikuussa 2008 ja hänet löydettiin pian kuolleena erään mökin rannasta. Poliisi tavoitti Nakarin Kuopiosta. Myöhemmin 41-vuotias mies tuomittiin teräaseella ja tukehduttamalla tehdystä taposta 14,5 vuoden vankeuteen. Hän ei pääse ehdonalaiseen, vaan rangaistus on kärsittävä kokonaan. Simniceanun tappamisesta langetettu tuomio pysyi Itä-Suomen hovioikeudessa.
Aiheesta muualla

Mäkinen, Vesa: Anna-Emilian surmaajalle 14,5 vuotta vankeutta Ilta-Sanomat.  6.10.2008. Viitattu 17.1.2023.
Tiedosta

Tiedosta on Tieke-yhdistyksen (Tietoyhteiskunnan Kehittämiskeskus ry) julkaisema lehti, jossa esitellään artikkelien ja ajankohtaisjuttujen avulla suomalaisen tietoyhteiskunnan kehittymistä yritysten, organisaatioiden ja kansalaisten näkökulmasta.
Tiedosta-lehti ilmestyy neljä kertaa vuodessa ja sitä painetaan 3 000 kappaletta. Sen pääasialliset kohderyhmät ovat Tieken yli 100 jäsenyrityksen ja –organisaation lisäksi tietoyhteiskunta-asioiden asiantuntijat, yhteiskunnan päättäjät sekä yksityisten ja julkisten palvelujen kehittäjät
Aiheesta muualla

Tiedosta-lehti Tieken kotisivuilla
Twister (jäätelö)

Twister (aikaisemmalta nimeltä Spirello) on Ingmanin (aiemmin GB Glacen) mehujää, jossa nimensä mukaan mehujää ja jäätelö ovat kiertyneenä tikun ympärille. Perinteinen Twister on ananaksen, mansikan, sitruunan ja limetin makuisista kierteistä koostuva mehujää. Twisteriä on ollut vuosien aikana myynnissä perinteisen maun lisäksi myös muina versioina.
Aiheesta muualla

Twister Ingmanin sivuilla (Arkistoitu – Internet Archive)
Tommi Hannus

| Tommi Hannus> Henkilötiedot |
| --- | --- |
Syntynyt: 27. kesäkuuta 1980 (ikä 44) Vantaa, Suomi
Kansalaisuus:   Suomi
Jääkiekkoilija
Pelipaikka:  laitahyökkääjä
Maila:  oikea
Pituus:  182 cm
Paino:  86 kg
Pelinumero:  10
Pelaajaura
Pääsarjaura:  2001–
Aik. seurat:  TuTo (Mestis)   TPS (SM-liiga)   Ässät (SM-liiga)   Jokerit (SM-liiga)   Kiekko-Vantaa (Mestis)   Pelicans (SM-liiga)  Lukko (SM-liiga)   JYP (SM-liiga)   Olimpija Ljubljana (ÖEL)   Starbulls Rosenheim (2.Bund)   Hannover Scorpions (DEL)   Ravensburg Towerstars (2.Bund)
NHL-varaus:  190. varaus, 1998 Los Angeles Kings
Tommi Hannus (s. 27. kesäkuuta 1980 Vantaa) on entinen suomalainen jääkiekkohyökkääjä
Hannus varattiin NHL:ään vuoden 1998 varaustilaisuuden seitsemännellä kierroksella numerolla 190.
Ensimmäiset miesten pelinsä Hannus pelasi kaudella 1998–1999 TuTo:n Mestisjoukkueessa pelaten samalla kaudella myös A-junioreissa sekä TuTo:n että TPS:n joukkueissa.
Liigadebyyttinsä Hannus teki kaudella 1999–2000 Porin Ässissä pelattuaan alkukauden TPS:n A-junioreissa sekä Mestiksessä TuTon joukkueessa. Kaudeksi 2000–2001 Hannus siirtyi takaisin TuTo:n Mestisjoukkueeseen, seuraava kausi 2001–2002 oli ensimmäinen kokonainen SM-Liigassa TPS:n riveissä. Kausi 2002–2003 alkoi Jokereissa josta Hannus siirtyi kesken kauden Kiekko-Vantaaseen.
Läpimurto SM-Liigassa tapahtui Pelicans-paidassa kaudella 2003–2004 jolloin hän teki 55 ottelussa 15 maalia ja 19 tehopistettä. Hannus pelasi Pelicansissa kevääseen 2005 asti jonka jälkeen hän siirtyi Rauman Lukkoon. Kesken 2 kautta sisältäneen sopimuksen Hannus kuitenkin vaihdettiin Tero Koposen kanssa Lukosta JYPiin kauden 2006–2007 aikana koska hän ei saanut Raumalla tarpeeksi peliaikaa. Kauden 2007-2008 Hannus pelasi kokonaan JYP:ssä ja kaudeksi 2008–2009 Hannus siirtyi TPS:ään.
Hannus oli sivussa pitkään kaudella 2009–2010 akillesjänteen katkeamisen vuoksi. Hän ei pelannut kauden aikana otteluakaan TPS:ssä. Toivuttuaan vammastaan Hannus pelasi 12 ottelua TuTossa, kunnes hänen TPS-sopimuksensa purettiin Hannuksen aloitteesta. Loppukaudeksi hän siirtyi Itävallan pääsarjassa pelaavaan slovenialaiseen Olimpija Ljubljanaan. Seuraavaksi syksyksi 2010 Hannus palasi TuToon, mutta siirtyi kesken kauden Saksan kakkossarjan Starbulls Rosenheimiin. Hän voitti seurassa Saksan cupin DEB-Pokalin. Kesällä 2011 Hannus teki sopimuksen DEL-liigan Hannover Scorpionsin kanssa.
Hannoverissa Hannus teki 10 maalia ja 19 pistettä. Kauden jälkeen hän kuitenkin palasi takaisin kakkossarjaan, kun hän allekirjoitti sopimuksen EV Ravensburgin kanssa. Hannus pelasi Ravensburgissa 46 ottelua hyvin tehoin 13+20=33. Hyvästä henkilökohtaisesta kaudesta huolimatta kauden jälkeen 32-vuotias Hannus ilmoitti päättävänsä kiekkoilu-uransa.
Tulitauko

Herrasmiessopimus tulitauosta 17. helmikuuta 1877.
Tulitauko tarkoittaa taukoa, jossa sotivat osapuolet keskeyttävät taistelutoiminnan ja pidättäytyvät toistensa vastaisesta taistelutoiminnasta määräajaksi esimerkiksi aselevon aikaansaamiseksi. Tulitaukoa käytetään joskus taistelutaukona, jotta esimerkiksi siviilit saadaan evakuoitua taistelualueelta ennen kuin taisteluja jatketaan.
Kirjaimellisesti tulitauko tarkoittaa taukoa tuliaseiden käytössä vihollista tai vastustajaa vastaan. Tulitaukoa voidaan käyttää myös väärin esimerkiksi poliittiseen taktikointiin tai omien hyökkäysaikeiden vahvistamiseen. Suhtautuminen tulitaukoon riippuu osapuolten omaamasta sotilaallisesta ja poliittisesta kulttuurista taistelukentän hetkellisestä tilanteesta tai doktriinista.
Thermostatic

| Thermostatic |
| --- | --- |

Tiedot
Toiminnassa:  2003–
Tyylilaji:  Synthpop
Kotipaikka:  Göteborg, Ruotsi
Laulukieli:  englanti
Jäsenet:  Louise Lundberg, soitto, laulu   Daniel Ringström, soitto, tuotanto, vokooderi   Peter Marchione, soitto, laulu   Johannes Hedberg, soitto, tuotanto, vokooderi   Marcus Larsson, grafiikka  
Levy-yhtiö:  Wonderland Records  
Aiheesta muualla
thermostatic.se
Infobox OKNimi-testi OK: 
Thermostatic oli vuonna 2003 Ruotsin Göteborgissa perustettu elektronista synthpop-musiikkia soittava yhtye. Yhtye voitti SAMA (Scandinavian Alternative Music Awards) -tapahtumassa vuoden 2005 parhaimman pohjoismaalaisen tulokkaan palkinnon.
Yhtye lopetti toimintansa vuonna 2010.
Diskografia > Albumit ja EP:t

Humanizer (2008)
Joy-Toy 2007 Edition (2007)
Joy-Toy (2005)
CD-EP (2004)
Diskografia > Singlet

Private Machine (2006)
So Close So Near (2006)
The Box (2007)
Animal (2014)
Aiheesta muualla

Thermostaticin kotisivut (englanniksi)
Thermostatic Myspacessa (englanniksi)
Thermostatic Last.fm:ssä (englanniksi)
Thermidorin vallankaappaus

Thermidorin vallankaappaus oli Ranskan suuren vallankumouksen taitekohta 27. heinäkuuta 1794 (vallankumouskalenterin mukaan 9. thermidor-kuuta vuonna II), jolloin diktatorisesti hallinnut Maximilien Robespierre syrjäytettiin ja terrorin aika päättyi.